Αίνος (Συρία)

Η Αίνος ήταν αρχαία πόλη της Συρίας ή της Μεσοποταμίας.

Το όνομα της πόλης μπορεί να προέρχεται είτε από ομώνυμη πόλη της Ελλάδας (υπήρχε στη Θράκη, την Οζολική Λοκρίδα και τη Θεσσαλία) είτε από εξελληνισμό της αραβικής λέξης ain που σημαίνει πηγή. Ο Στέφανος Βυζάντιος, στα Εθνικά, δεν διευκρινίζει αν η πόλη βρισκόταν στη Συρία ή στη Μεσοποταμία, ωστόσο ο ιστορικός Getzel Cohen θεωρεί σχετικά πιθανότερη την εκδοχή η Αίνος να βρισκόταν στη Συρία.

Παραπομπές

Αρχαίες πόλεις της Συρίας